GiliGold/VAD_KnessetCorpus huggingface dataset:
אורי אריאל: בכל הארץ.
אורי אריאל: זה ניסיון לאחד את השליטה והבקרה.
אורי אריאל: המסוף בחיפה של המדינה צריך לדעת מה נעשה במעבר בקרני שומרון, בשדה התעופה.
אורי אריאל: אז העבירו הכל לרשות האוכלוסין.
אורי אריאל: יש בזה יתרון.
משה גפני: ההעברה הזו שאנחנו מדברים עליה אושרה, ואתה ביקשת רביזיה.
זהבה גלאון: אני מסכימה שזה צריך להיות במקום אחד, לא בטוח שרשות האוכלוסין זה המקום הכי מתאים לזה.
זהבה גלאון: זה נראה לי מוזר.
משה גפני: למה באמת זה רשות האוכלוסין, אתה יודע?
אורי אריאל: כן, כי הם האחראים.
אורי אריאל: בשדה התעופה – הם האחראים.
אורי אריאל: הם האחראים מראש על מי שנכנס למדינה.
אורי אריאל: היה גם רשות ההגירה, גם המעברים הביטחוניים של משרד הביטחון וגם עוד - - המצב הזה מביא לכך שאף אחד לא יודע מאף אחד.
אורי אריאל: הרי זה הכל נופל, אין תיאום.
משה גפני: אנחנו עוסקים בסעיף האחרון בסדר היום – בקשת רביזיה על שינויים בתקציב, וזו הודעה מספר 1 הודעה מספר 17 002 שעניינה מנהלת תיאום הפעולות בשטחים.
משה גפני: אני לא רוצה לדון בפניה שהגיעה היום.
משה גפני: אני הנחיתי את מנהל הוועדה, אלא אם כן יש מקרים חריגים – נהיה מנהג במשרד האוצר שמחכים ליום שבו יש ישיבה בוועדת הכספים ואז מעבירים את הפניה.
משה גפני: אני לא חושב שזו דרך.
משה גפני: על כל פנים אנחנו אישרנו את ההודעה, וחבר הכנסת אורי אריאל ביקש רביזיה.
משה גפני: אני מודה לך, אדוני האלוף, שהסכמת לבוא ולהסביר את ההודעה הזו.
איתן דנגוט: הפניה היא העברת עודפי תקציב מ- 2010, נוהל שגרתי מזה הרבה שנים, על התחייבויות לתפעול, החזקה והפעילות השוטפת של הארגון שלי, שמבחינת הביצוע עצמו מסתכם במספר רבדים.
איתן דנגוט: זה החל מסוגיות של משכורות והחזקה לתקני קבע ייחודיים – יש אצלי חלוקה בין תקני קבע ייחודיים לתקנים צה"ליים שמחולקת מבחינת המימון התקציבי השוטף.
איתן דנגוט: אלה הם דברים שהם סגורים, מקובעים.
איתן דנגוט: סוגיות של תקשוב, מחשוב, אחזקות, שיפוצים, סוגיה גם של הוצאות ופיתוח והדברים הללו הם על בסיס התחייבויות קיימות שעוברות בתקציב משנה לשנה.
איתן דנגוט: יש פה את סך התקציב, שהבקשה היא כמעט ב- 40 מיליון שקל בהעברה משנה לשנה.
איתן דנגוט: התקציב שלי מאד קטן והכל צבוע, אין לי בו גמישות בשום דבר.
משה גפני: מה הפירוט?
איתן דנגוט: החל משיפוץ שירותים במת"ק עזה, דרך נושא של בניה ושיפור המשרדים, דרך נושא של תקני קבע ייעודיים ב-300 אלף שקל, רכבים צבאיים – 800 אלף שקל לאחזקות, אני לא מחליף אותם, מערכות המחשובב באיו"ש – 1,2 מיליון.
איתן דנגוט: זה במפקדה.
איתן דנגוט: במתפ"ש – יש פה חלוקה לפי סעיפים, אם תרצו שאני אעבור.
אורי אריאל: אותי מעניינים שני דברים – האחד, אתם ביקשתם בזמנו תוספת גדולה של פקחים.
אורי אריאל: הייתם פה בכמה פורומים, הסברתם, פעם אחר פעם גם את החלוקה של התקנים, ואמרתם שזה בין השאר נועד כדי לקדם תכניות במגזר היהודי.
אורי אריאל: למיטב בדיקותיי וידיעתי הנושא הזה טופל באופן הכי מינורי כולל מה שאמרתם לגבי אדמות סקר.
אורי אריאל: זה נכון שנעשו דברים, בכל דבר אפשר להראות שמשהו נעשה.
אורי אריאל: אבל הדברים האלה שנעשו, ועכשיו אני מדבר רק על המגזר היהודי, ואתם אחראים גם על זה וגם על זה- לא היה צריך שום תוספת תקן.
אורי אריאל: אני מכיר את המנהל האזרחי 30 שנה, ואני מכיר היטב.
אורי אריאל: זאת אומרת, הפעילות של רוב רובם המכריע של התוספות בתקנים ליחידות השונות הלכו לפיקוח על הבניה היהודית, הוצאת צווי איסור בניה, תיחום – כל המילים.
משה גפני: אבל אין היום איסור בניה.
אורי אריאל: הם לא מקדמים שום תכנית מתאר.
משה גפני: אבל יש איסור בניה?
אורי אריאל: יש הנחיה של ראש הממשלה.
אורי אריאל: אבל זה לא בתחומו.
אורי אריאל: יש דברים שהם תחום מדיני.
אורי אריאל: האלוף ודאי יודע אותם, מן הסתם, אבל אני לא שואל אותו על התחום המדיני, למרות שהוא בנקודת התפר, הוא כבר יושב בכל הישיבות האלה של ימי חמישי, וישיבות אחרות.
אורי אריאל: הם מדברים גם על התחום המדיני, אבל אני לא שואל אותו על זה, זו הנחית ראש הממשלה ושר הביטחון.
אורי אריאל: כיום לא מפרסמים אף מכרז בשום יישוב עירוני שצריך לפרסם בעיתון.
אורי אריאל: כל מה שעושים, עושים לאט ועושים קצת - כל זה שלא יראו ולא ישמעו.
אורי אריאל: על זה אני לא שואל את האלוף.
אורי אריאל: אני שואל אותו על הדברים שהוא ואנשיו – אני זוכר את הישיבות פה – הציגו, הסבירו, שכנעו, וזה אושר בסוף, הם שכנעו כאן אנשים, אבל לא אותי, אני הצבעתי אז נגד.
אורי אריאל: אני רוצה לדעת האם מה שהם הבטיחו לנו אז קורה.
אורי אריאל: אני חושב שלא.
אורי אריאל: דבר שני, יש פה תכניות פיתוח, אם הבנתי נכון, במגזר הפלסטינאי, לא ברמה של החזקת מתקנים שלכם או דברים כאלה אלא של פרויקטים, ככה הבנתי.
אורי אריאל: האם אפשר לקבל פירוט?
אורי אריאל: אני אודה לך, זה חשוב לדעת במה אתם מתמקדים.
אורי אריאל: הדבר השלישי והאחרון – התקנים האלה, למיטב ידיעתי, התוספת שאז ביקשתם – נדמה לי, אני אומר בזהירות, שאתם אמרתם שזה לשנתיים.
אורי אריאל: השנתיים נגמרות עוד מעט.
אורי אריאל: - -
איתן דנגוט: השנתיים?
איתן דנגוט: בסוף שנת 2011.
אורי אריאל: אני רוצה לדעת האם יש בכוונת
אורי אריאל: כם להאריך את זה, ואם כן – את מה, כי יכול להיות שזה לא הכל.
זהבה גלאון: אני לא נכנסת לנושא התקנים, אם יש צורך בתקנים – אני לא נכנסת לנושא הזה.
זהבה גלאון: אני רוצה לשאול שתי שאלות:
זהבה גלאון: כשכתוב "פיתוח האזור" למה הכוונה?
זהבה גלאון: אני מניחה שחבר הכנסת אריאל התמקד בפיתוח ליהודים - -
אורי אריאל: אני רוצה לומר מילה: תראו, יש המון צרכים ביהודה ושומרון לערבים – ואני מאד בעד – מחשמל, שזה מאות מיליונים, לחשמל את כל הכפרים, לחבר אותם לחשמל כמו שצריך, וצריך, זה לא בסדר היום להביא מים מחדרה, התפלה, כי אין מים ביהודה ושומרון.
אורי אריאל: ויש תכנית, של מאות מיליונים.
אורי אריאל: אני חושב שאם נדע את הפרויקטים – אל"ף, אותי זה מעניין, לגבי הערבים, לא לגבי היהודים, בכלל.
אורי אריאל: אבל יש פרויקטים שהם משלבים ונותנים שירות מלא גם ליהודים וגם לערבים.
אורי אריאל: אולי זה בעדיפות, אולי לא, אבל נשמע.
משה גפני: חברת הכנסת גלאון שאלה מה זה פיתוח האזור.
זהבה גלאון: הדבר השני – לגבי ארכיאולוגיה, שמורות טבע וגנים, אם אפשר לקבל הסבר למה הכוונה.
איתן דנגוט: הכי טוב זה לבקר בשטח.
איתן דנגוט: קודם כל – סוגיית הפקחים, שהעלה חבר הכנסת אריאל, לא כלולה בבקשות שלי כאן.
איתן דנגוט: אני אומר את זה כהערת אגב.
איתן דנגוט: בכל מצב שאני אזמן אשמח לבוא ולתת אינפורמציה, כמו שנהגתי בעשרות הפגישות במהלך הקפאת הבניה.
איתן דנגוט: אבל אני חושב שעל סכום שהוא העברה תקציבית שכמעט אין לו נגיעה לפיקוח, ואתה מספיק בקיא בתקציב, כדי להפעיל את ההסתייגות ולהביא אותי, אני אשמח להגיע בכל מצב לבית המחוקקים.
איתן דנגוט: לדבר אתי על הפקחים בהקשרים של תקציב שוטף – הייתי מאד מבקש להפעיל פה שיקול דעת יותר מעמיק.
אורי אריאל: העלינו את זה, שאלנו את זה.
איתן דנגוט: מתפ"ש זו לא הקבלה לפקחים ואני מסתייג ואני מסתייג מאד מהאמירה הזו.
איתן דנגוט: אני חושב שיש לנו תפקיד מאד מרכזי.
איתן דנגוט: כל היבט של מתפ"ש מגיע פה לפקחים.
איתן דנגוט: אני בצורה מאד פתוחה וישירה רוצה לומר שתיאום פעולות הממשלה בשטחים, גם במטה, גם במנהל האזרחי באיו"ש וגם בעזה, עושה מטעם מדינת ישראל עשרות פעילויות – בין היתר פיקוח ואכיפה, שיש להם, מתוקף אחריותנו כריבון בשטח, משמעות ישירה כלפי האוכלוסיות המקומיות שגרות שם בשטח C, גם האוכלוסיות היהודיות וגם הפלסטיניות, ואנחנו נמשיך לעשות את זה על הצד הכי טוב שאנחנו יכולים.
איתן דנגוט: בהקשר שת התקציב הנוכחי, אין בו ולא ממשק, למיטב ידיעתי, עם מחלקת הפיקוח.
איתן דנגוט: אני תכך אגיד איפה כן יש ממשק.
אורי אריאל: אפשר לשאול שאלה?
אורי אריאל: נניח שכתוב- "ארכיאולוגיה" או דברים אחרים.
אורי אריאל: אין שם שום דבר של משכורות לפקחים?
אורי אריאל: מה זה, זה רק פעילות?
איתן דנגוט: תעשה אבחנה בין פקחים - -
אורי אריאל: לא, לא פקחים דווקא.
אורי אריאל: אתם הבאתם 40 איש.
איתן דנגוט: אני אומר שוב – זה לא נוגע לבקשה של העברה תקציבית.
איתן דנגוט: כיוון שאני נותן לך תשובה מלאה של מחלקת הפיקוח – במחלקת הפיקוח יש סדר גודל של נושאי משימות שאותם מתרגמים למשמעויות דרך 15 או 16 נושאים, בהם - -
אורי אריאל: שמירת איכות הסביבה, מים, גניבות מים - -
איתן דנגוט: אתה שאלת אותי שאלה, אז תן לי לדבר, אם אתה עונה במקומי ושואל – אז אני אשמח רק שתאשר לי את התקציב.
איתן דנגוט: אני ישבתי עם מחלקת הפיקוח 7 שעות בסיכום שנת העבודה, ואני, מתוך כבוד למקום הזה, באתי לתת לך עדכון אל מחלקת הפיקוח.
איתן דנגוט: אז תן לי את כמה הדקות להסביר.
איתן דנגוט: לגבי הסוגיה הזו – מה שבאחריות מחלקת הפיקוח, אדמות מדינה, שכוללות איתור פלישות, סילוק פלישות במסגרת צווים מנהליים ונהלים מאושרים על ידי היועץ המשפטי, צוות קו כחול שהוקם מחדש במהלך השנה החולפת ואני רוצה לומר לך שבניגוד לדבריך הוא לא עושה קצת.
איתן דנגוט: הוא עושה הרבה, הוא עושה עבודת קודש והוא עושה עבודה מדויקת, עבודה שכוללת יועצים משפטיים והולך אחורה שנים רבות, ועושה את מה שהוא צריך במקצועיות ובמסירות.
איתן דנגוט: אמות סקר- אני גם חולק עליך רבות על מה שהוא עושה.
איתן דנגוט: היכן שהדרג המדיני מטיל עלינו בעדיפויות לבצע אדמות סקר, יש פה עשייה רבה בתחום הזה.
איתן דנגוט: חלקם, אגב, ואני לא יודע על בסיס מה ביססת את דבריך, הופיעו ביומיים האחרונים מתוך תשובות המדינה לבג"ץ שמבוססות אופרטיבית על בסיס עבודות שאנחנו ביצענו על פי הנחיית הדרג המדיני, ו ביובל, כמו בחרשה, כמו במקומות אחרים ונוספים, ואני חושב שבחס למשימות שניתנו לנו, בעבודה שמתבצעת על ידי אנשים עובדי מדינה שזוכים לקיטונות של ביקורת, איומים ומסרים, מתוך קהל שאתה לפעמים גם נמצא בתוכו, ולצערי לא זוכים גם לגיבוי לעתים, על איומים בתוך בתי הכנסת של מתפללים – אני מדבר אתך על כלל מחלקת הפיקוח -עושים עבודת קודש.
איתן דנגוט: סוגיית הבניה הבלתי חוקית שמבצעת פה – אני לא רוצה לדבר על סיורים ופיקוח במקומות רבים, אבל החרמות כלים וציוד לכל המגזרים שמפרים את הצווים ומבצעים אותם.
איתן דנגוט: איכות הסביבה – יש פה עבודה רבה.
איתן דנגוט: דרך אגב, היא מתואמת ומתוכללת יחד עם המשרד לאיכות הסביבה, ולי, במסגרת תפקידי היו פגישות לא מעטות עם השר לאיכות הסביבה, שבו יש רצף טריטוריאלי בין איו"ש שטח C לבין מדינת ישראל בהקשרים הללו, כשמדובר על לכידת משליכי פסולת, הסדרת מזבלות.
איתן דנגוט: חלק מהפיתוח, למשל, ששאלתם ממה זה הולך - זה לטובת הסרת ריכוזי אשפה לא חוקיים במקומות מסוימים לטובת תברואה ופעילות של הסביבה.
איתן דנגוט: מים – חיבורים לא חוקיים של מים.
איתן דנגוט: אנחנו לקראת קיץ שבו אחד הדברים המרכזיים, יעד שהצבתי למחלקת הפיקוח ולסיוע הוא לאתר את אותם חיבורים לא חוקיים בעיקר באזור דרום הר חברון, על מנת שבתיאום עם הרשות הפלסטינאית נוכל לאפשר הגעת מים למקומות שהם אמורים להגיע, לטובת האזרחים, קודם כל, ולאו דווקא למשל להשקיה לא חוקית של חלקות אדמה, שמשתמשים במי שתיה ויוצרים פה מחסור על מחסור מעבר לבעיה הכוללת.
איתן דנגוט: הדבר הזה מצריך שעות על שעות ולילות של עבודה.
איתן דנגוט: לצערי, בחלק מהעיכובים אני לא יכול לשלם בגלל משכורת בסיסית בלבד, שאנשים לא מקבלים תמורה עבור שעות נוספות שהם עובדים היום בגלל חלק מהעיכובים.
איתן דנגוט: אני היום מגיע בחלק מהדברים לאישור של הוועדה – חלקם פה וחלקם מהאוצר, שאנשים שעובדים ביום יום עדיין לא אישרו להם את התקציב.
איתן דנגוט: כריה וחציבה- אתה גם מכיר את הנושא הזה.
איתן דנגוט: מחצבות לא חוקיות באזור C, איתור שלהן.
איתן דנגוט: הן משותפות גם לאוכלוסייה הפלסטינאית וגם לאוכלוסייה היהודית, בשיתוף פעולה משני הצדדים.
איתן דנגוט: תקשורת – פיקוח על מתיחת קווים בלתי חוקיים, מתקנים סלולאריים, עיקרת עמודי טלפון, הריסת מתקנים.
איתן דנגוט: חשמל – טיפול מנהלי בקווי בלתי חוקיים, עקירת עמודי חשמל והחרמתם,
איתן דנגוט: תחנות דלק לא חוקיות.
משה גפני: כל זה – לאוכלוסייה היהודית וה - -
איתן דנגוט: כל זה לכל מי שבאחריותנו, בשטח C.
איתן דנגוט: חוק הפיקוח על הדרכים – פיקוח על זכויות דרך של כבישים ראשיים, מניעת מפגעים בטיחותיים וסילוקם, מניעת רוכלות, החרמת בסטות, חסימת חיבורים פיראטיים, חקלאות, פיקוח ביערות מדינה, סיוע למועצת הפירות ויחידות הפיצו"ח במניעת הברחת סחורה חקלאית מעבר לקו הירוק, פיקוח על גידולים בלתי חוקיים במשתלות באיו"ש, ארכיאולוגיה, סיוע להעברת מידע מהשטח, לכידת שודדי עתיקות, מניעת פגיעה באתרים ארכיאולוגיים - -
משה גפני: זו התשובה לחברת הכנסת גלאון – מה זה ארכיאולוגיה.
איתן דנגוט: בהקשר הזה, חוץ מהפקחים, וגם – סיוע לפיתוח האתרים עצמם.
משה גפני: מי זה האחראי שם, זה קמ"ט ארכיאולוגיה?
איתן דנגוט: מטה הארכיאולוגיה תחת האחריות שלנו, של המנהל האזרחי.
איתן דנגוט: יש כמה קמ"טים יעודים לנושא, דוגמה- החל מהר גריזים וחפירות שמבוצעות, יש את השומרוני הטוב, שאפשר לבקר שם.
איתן דנגוט: אני ניצלתי את חופשת חול המועד לביקור בכמה המקומות.
איתן דנגוט: צווים צבאיים – בדיקת תכסיות והעברת התייחסות להכנת הצווים, פרויקטים, סקרים, בדואים, מטפלים במשחתות רכב, - - שהן, בעיה תברואתית קשה, ובורות מים, כך שמחלקת הפיקוח על שלל משימותיה – אני אבוא ואומר לך שהשנתיים שהסתיימו – חלק מהבקשה היתה פה של האוצר, אחרי שהצלחנו להסדיר את מימון התקציב לשנה השניה בין משרד הביטחון לאוצר על בסיס חלוקה שהיתה בשנה הקודמת, ביקשתי לנצל את ההזדמנות שאני פה על מנת שתאשרו לי את המימון הזה לשנה השניה לכל המשימות כדי להכניס את מחלקת הפיקוח.
איתן דנגוט: סיכום שנת העבודה של מחלקת הפיקוח ללא קשר לפיקוח שהיה על צו הקפאת הבניה שהיה ביהודה ושומרון - -
משה גפני: היום יש?
איתן דנגוט: היום אין.
איתן דנגוט: מנובמבר - -
משה גפני: הפקחים שלך לא עוסקים בהפסקת בניה.
איתן דנגוט: הפקחים שלי עוסקים בפיקוח על יישום החוק ביהודה ושומרון.
איתן דנגוט: אין צו.
איתן דנגוט: הצו כבר בוטל, כמו שכולכם יודעים, או הופסק, במהלך ספטמבר 2010.
אורי אריאל: בט' תשרי הוא נגמר.
משה גפני: שאלה חברת הכנסת גלאון מה זה פיתוח האזור.
איתן דנגוט: קודם כל – בהקשר של יחידת הפיקוח.
איתן דנגוט: פיתוח האזור – הסך שלו במנהל האזרחי, זה הסכום הבולט – כ-7 מיליון שקל, בהעברה תקציבית, בהתקשרות, חלקו בעבודה שמבצעים לג'עלין לקיבוע הבדואים.
איתן דנגוט: יש פרויקט גדול מאד, הוא עדיין לא הגיע למימוש, קיבוע הבדואים ביישוב קבע.
אורי אריאל: אזור מעלה אדומים, הכוונה להעביר אותם לאזור אבו דיס, פה, ליד ירושלים.
איתן דנגוט: רוצים להעביר אותם למקום אחוד, עם תנאי מחייה ואיכות סביבה.
איתן דנגוט: להרחבה וריבוד כבישים, תשתיות, איסוף אשפה, וכדומה.
משה גפני: לחבר הכנסת אריאל וחברים נוספים בוועדה – חלקם חולקים עליו, מטבע הדברים, אנחנו נמצאים כאן בשולחן שהוא שולחן ציבורי, יש השקפות עולם שונות – יש להם טענות קשות על ההתנהלות ביהודה ושומרון ולגבי התושבים שם והבניה, וכל מה שנילווה לעניין.
משה גפני: חבר הכנסת אריאל אני מבקש.
משה גפני: הם נמצאים פה כל הזמן.
משה גפני: אני מבקש שתסיר את הרביזיה כדי שלא נצטרך להצביע.
משה גפני: מדובר על משכורות לאנשים.
אורי אריאל: אני יכול קודם לקבל תשובות?
אורי אריאל: שאלתי עוד שתי שאלות.
אורי אריאל: הבנתי שיש פה עוד בקשה שלא עולה היום, היא תעלה בזמן אחר, אני לא אתייחס אליה.
אורי אריאל: שאלתי האם יש לכם כוונה להאריך את זה ל-2012.
אורי אריאל: לא שמעתי תשובה.
אורי אריאל: ושאלתי עוד שאלה: האם אתה יכול להסביר לוועדה כמה תכניות קידמתם עם אותם אנשי מקצוע שאמרתם שאתם צריכים בין השאר לקדם תכניות – כמה תכניות במגזר היהודי קידמתם?
איתן דנגוט: אני אענה עניינית לחלק הראשון של השאלה.
איתן דנגוט: קודם כל, אנחנו עדיין לא דיברנו על שנת 2012.
איתן דנגוט: אני, כמופקד על הארגון מול המשימות, מקווה שכוח האדם שהוסף לנו ישמש אותנו גם ב-2012, כי לדעתי הוא מאפשר לנו לגעת במרכיבי המשימות הרבות שיש לנו.
איתן דנגוט: כרגע, .
איתן דנגוט: הארכה המדוברת היא ל-2011 במסגרת השנתיים.
איתן דנגוט: לגבי קידום תכניות – אנחנו עובדים על פי הדירקטיבה המדינית.
איתן דנגוט: אני פה לא הבאתי את התכניות האחרונות שדובר על קידומן או נמצאות בתוך הליך בדיקה.
איתן דנגוט: אני רוצה להזכירך, כי אתה בקיא בזה לא פחות ממני, שיש מעברך, שיש חלק מתכניות שמבחינתנו מסתיימות ונתונות בידי החלטות של הדרג המדיני כך שיש תכניות.
איתן דנגוט: לאו דווקא מה שאתה רואה כמוצר סופי הוא פונקציה של עבודות.
איתן דנגוט: יש עבודות אופרטיביות מקצועיות שמתבצעות.
איתן דנגוט: ההחלטה האם ומתי, לא נתונה בידינו.
אורי אריאל: ציינתי את זה, אמרתי שאני לא שואל אותך את זה.
אורי אריאל: לצד המדיני, שאתה שותף בו כמוזמן, לא כמחליט – אני יודע, אני לא שואל אותך על זה, לא רוצה להכניס אותך לעניין.
אורי אריאל: אם תרצה, אתה תתייחס.
אורי אריאל: אני אומר: אתם הצגתם פה, כשאתם מביאים אנשים נוספים למערכת יש צורך לעשות – את כל הדברים שאתה ציינת, אבל גם כדי לקדם תכניות - - אז אני שמעתי מה אתם עושים בתחום הפיקוח.
אורי אריאל: אני מכיר את זה, בסדר, תודה, קיבלתי תשובה בקטע הזה.
אורי אריאל: בקטע של קידום תכניות במגזר היהודי – אני לא מקבל תשובה.
אורי אריאל: במגזר הפלסטינאי למשל הם עוסקים, למיטב ידיעתי, ב-8 תכניות ליישובים פלסטינאים לא מוכרים, להלבין אותם, מה שנקרא.
אורי אריאל: אז צריך לעשות להם תכנית מתאר, ביישובים בבקעה, למשל.
אורי אריאל: בסדר, שמעתי, אני נגד זה, אבל אני לא נכנס לזה.
אורי אריאל: אבל אני לא יודע – למיטב ידעתי יש אולי בודדות, אני לא חושב שאני יודע הכל – שמתקדמות.
אורי אריאל: בשביל זה לא צריך את כל כוח האדם הזה, כל האופרציה הזו, כל הדברים האלה.
איתן דנגוט: אני אשמח להציג לך שוב את חלוקת כוח האדם של 41 הפקחים שמתחלק בין כל התפקידים האלה, בין תפקידי מטה וצוותי קו כחול ופיקוח בשטח, ולהראות לך את הפער הגדול שאנחנו עובדים בו.
איתן דנגוט: לגבי קידום תכניות אני חושב שפה בוצעה עבודה רבה מאד על פי הנחיות הדרג המדיני.
איתן דנגוט: בוצע עכשיו הליך של בדיקת אדמות סקר ביובל, לבג"ץ האחרון שהוגש כנגד 12 הבתים, בוצע הליך של אדמות סקר בחרשה.
איתן דנגוט: שני ההליכים האלה צריכים את השלב הסופי שלהם מבחינת סיום.
איתן דנגוט: מבוצעים הליכים נוספים בעוד מספר מקומות, אני אעביר את זה ליושב ראש הוועדה בצורה סדורה, תוכל לעיין בהם, כולל גם הליכים שהם הליכים – אתה יודע, ההליכים הללו הם הליכים של חודשים, לא הליכים שבודקים אותם בחודש או חודשיים.
איתן דנגוט: כשאתה בודק את סוגיית היובל, שהיום ניתנה תשובה לבג"ץ, יש לזה משמעות של כל בדיקת עלי ואחר כך את אזור מבוא הרים או השכונה שנמצאת שם ואחר כך את היובל.
אורי אריאל: נוף הרים.
איתן דנגוט: נוף הרים, סליחה.
איתן דנגוט: כך שהנושא הזה הוא נושא ארוך טווח, הוא מצריך הרבה מאד עבודה מדויקת, נבירה של הרבה שנים לאחור, ואני רוצה להגיד לך עוד משהו – אני פשוט גאה מקצועית, כשאני בא לאנשים האלה ורואה את צורת העבודה שלהם.
משה גפני: מה אתה מחליט, חבר הכנסת אריאל?
אורי אריאל: אני מציע שהוועדה קודם כל תסייר לראות את הדברים - -
משה גפני: לא, אני רוצה לגמור את זה היום.
משה גפני: נסייר – אני בעד - -
איתן דנגוט: אני מבין את מה שאתה מעלה כאן אבל בניית שירותים לחיילים שלי במט"ק עזה - - סליחה, אני הוזמנתי לפה, יש לי אחריות כלפי 2,000 איש.
איתן דנגוט: בניית שירותים זה לא ערובה להגיע ל - - מאד מצער.
אורי אריאל: אני אגיד משפט - -
משה גפני: אני לא רוצה להיכנס לעניין הזה.
אורי אריאל: ראשית, אני רק אומר משפט – אף אחד פה לא בן ערובה.
אורי אריאל: יש פה עבודה, אתה לא יכול להתלונן שאתה מכיר אותה, היית בכל הצמתים האלה, אתה יודע מה זו פוליטיקה, אל תשתומם, ומכיוון שישבתם פה לפני שנה והצגתם נתונים, ולפי דעתי אתם לא עומדים בנתונים שאתם אומרים, אז אני יכול להקשות עליך, ואתה יכול להגיד לי על השירותים שלך, זה לא ממש מרשים.
אורי אריאל: השאלה אם אתם עומדים במה שהצבתם או לא.
אורי אריאל: אני לא השתכנעת.
אורי אריאל: שניים – אם זה תלוי בי הייתי מצביע נגד, ועומד על זה.
אורי אריאל: לבקשת היושב ראש, אני אמנע.
משה גפני: אתה מסיר את הרביזיה?
משה גפני: אחרת אני צריך להצביע.
אורי אריאל: תסלח לי, הורגים ציבור שלם ביהודה ושומרון שאני אחד הנציגים שלו, וזה לא תלוי רק באיתן דנגוט, אני לא מפנה את זה אליו.
משה גפני: אתה יודע שיש שם עניין גדול.
משה גפני: אתה יודע.
אורי אריאל: אני לא יודע.
אורי אריאל: במקום לסדר את זה, בקיצו, לבקשת היושב ראש ולבקשת חבר הכנסת ציון פיניאן, אני מוריד את הרביזיה.
משה גפני: אנחנו עוברים לסעיף הבא בסדר היום: שינויים בתקציב לשנת 2011, לרבות פניות מספר 117 עד 119 עבור מיגון גני ילדים באזור עוטף עזה ולרבות בקשות לרביזיה על שינויים בתקציב לשנת 2011.
משה גפני: אני מתחיל עם פנייה שאושרה בוועדה, פנייה מספר 43, שזה תקציב במשרד ראש הממשלה.
גאלב מג'אדלה: אני לא רואה את זה אצלי.
משה גפני: זה לא מחולק, זה אושר.
פניה קירשנבאום: זה אושר, היתה על זה רביזיה.
משה גפני: אני הולך לומר איפה אנחנו עומדים עם העניין.
משה גפני: מה שקרה זה שאנחנו אישרנו את הפנייה.
משה גפני: הפנייה הזאת כוללת כל מיני נושאים במשרד ראש הממשלה, כולל תגבור של 5 מיליון 'מחשב לכל ילד', תקציב אבטחה של המשרד, כל מיני נושאים, אבל בין היתר יש בסעיף הזה החלטת ממשלה של פיתוח כלכלי, החלטת ממשלה מ-21.3.2010, תכנית חומש לפיתוח כלכלי של יישובים במגזר המיעוטים.
משה גפני: חבר הכנסת אחמד טיבי בדק את החלטת הממשלה הזאת וראה שטייבה לא נמצאת בהחלטה.
משה גפני: טייבה הוא יישוב שנמצא במצב כלכלי מאוד קשה.
משה גפני: על פי הנתונים של החלטת הממשלה, שעברתי עליהם, טייבה נכללת מבחינת הקריטריונים בפרויקט הזה.
גאלב מג'אדלה: ובאקה אל גרבייה?
אחמד טיבי: היא לא ב-13 היישובים.
אחמד טיבי: אם טייבה תזכה, גם באקה תזכה.
גאלב מג'אדלה: אנחנו רוצים להכניס את שניהם, מה בעיה?
משה גפני: אני אגיד לך איפה נופלת טייבה וכנראה גם באקה נופלת בגלל זה.
משה גפני: הסיבה היא בגלל שיש שם ועדה קרואה, גם בבאקה אל גרבייה וגם בטייבה.
גאלב מג'אדלה: בגלל שיש ועדה קרואה צריך לתגבר אותם יותר.
משה גפני: מה שצריך לעשות בגלל, על זה נדבר תיכף, תיכף חבר הכנסת טיבי יעלה את העניין ואנחנו נמשיך את הדיון בעניין הזה, אבל קודם כל אני אומר את הנתונים.
משה גפני: זאת החלטת הממשלה, אלה נמצאים מחוץ לעניין והם נמצאים מחוץ לעניין בגלל שזה ועדה קרואה.
משה גפני: אתה רואה בטבלה גם 'ניהול כספי תקין'.
משה גפני: לא משנה מה שכתוב, איפה שיש רשות נבחרת יש וי, זה עמידה בתנאי סף, איפה שיש ועדה קרואה יש איקס, על אף שבעצם מבחינת הנתונים היא היתה יכולה להיות בעניין.
משה גפני: ביקש חבר הכנסת אחמד טיבי רביזיה על ההחלטה, ומאז אי אפשר להעביר במשרד ראש הממשלה את כל הנושאים הללו.
משה גפני: עכשיו יש שתי בעיות.
משה גפני: בעיה אחת זה סעיפים אחרים שלא קשורים לעניין, שנמצאים בתוך ההעברה הזאת.
גאלב מג'אדלה: למשל איזה סעיפים?
משה גפני: מה שהקראתי קודם, 'מחשב לכל ילד' ואבטחה וכל מיני דברים.
גאלב מג'אדלה: כולל לשכת השר אבישי ברוורמן לשעבר?
אחמד טיבי: בעיקר לשכת השר.
משה גפני: זו החלטה של השר ברוורמן, הוא הביא את זה להחלטת הממשלה.
משה גפני: ביקש חבר הכנסת אחמד טיבי רביזיה ואז נוצרו שתי בעיות.
משה גפני: בעיה אחת עם סעיפים אחרים שלא קשורים לעניין הזה, זה מה שדיברנו קודם, 'אוי לרשע ואוי לשכנו'.
משה גפני: תיכף נראה, אולי אפשר להפריד ביניהם.
משה גפני: הדבר השני, נוצרה בעיה שמכיוון שזה לא מאושר, גם רשימת היישובים שכן מאושרת לא מקבלים את הכסף.
גאלב מג'אדלה: כל הרשימה.
משה גפני: כן, אני מדבר על הרשימה.
משה גפני: אין ספק לגבי הטענה של אחמד טיבי, שטייבה היא עיר שנמצאת במצוקה, כל מה שנלווה לעניין הזה, אבל למה אני צריך לדבר?
משה גפני: חבר הכנסת טיבי.
משה גפני: מה שאתה מציע, הוועדה תעשה.
אחמד טיבי: תודה, גם תודה לחבריי שנמצאים כאן.
אחמד טיבי: כפי שהציג יושב ראש הוועדה, ההחלטה התקבלה, לאשר את ההעברה של הסעיפים שאדוני הקריא.
אחמד טיבי: אני הגשתי רביזיה והרביזיה התייחסה למה שיש ברשימה אבל בעיקר למה שאין ברשימת 13 היישובים.
אחמד טיבי: ב-13 היישובים, יש שם תקציב כמו 850 מיליון שקלים לפיתוח היישובים האלה, יישובים שנמצאים במצוקה, בחמש השנים הקרובות.
אחמד טיבי: אני לא הופתעתי שטייבה ובאקה אל גרבייה לא ברשימה, אדוני.
אחמד טיבי: כפי שאמרתי לך בחדר, לפני שנכנסנו, כשטייבה תיהנה גם באקה אל גרבייה תיהנה, כי מישהו אמר לי 'טוב, אם ניתן לטייבה, אז מה עם באקה אל גרבייה?'.
אחמד טיבי: אני רוצה שגם טייבה וגם באקה אל גרבייה ייהנו, אבל לא זאת הנקודה.
אחמד טיבי: הנקודה היא שאני ישבתי עם ראש הממשלה---
משה גפני: דבר קודם על טייבה.
אחמד טיבי: לא, ישבתי עם ראש הממשלה, נפגשתי עם ראש הממשלה במיוחד בנושא טייבה, לפני חודש, ואמרתי לו 'איך זה שטייבה לא נמצאת ב-13 היישובים?', אשכול 3, אבל היא אשכול 3 נמוך, 2.7, 2.8, עם מצב לא רק של היעדר תעסוקה, מצב חברתי-כלכלי ירוד, רציחות, מעשים פליליים, פשיעה מתגברת.
אחמד טיבי: מזכיר לכם יישוב אחר שזכה לתשומת לבו של ראש הממשלה לאחרונה?
אחמד טיבי: לוד, וכל המדינה התגייסה.
אחמד טיבי: לוד, מה יש שם בלוד?
אחמד טיבי: ועדה ממונה ובהחלטת ממשלה מיוחדת הקציבו עשרות מיליונים ללוד, כדי להציל את לוד.
אחמד טיבי: עכשיו שואל מישהו שיורד מן השמים, חייזר, 'למה לוד כן וטייבה לא?' אדם מן היישוב, חייזר אחר, לא יוכל לענות, אבל האנשים בטייבה וגם בלוד יוכלו לענות, יש רושם שראש הממשלה וממשלת ישראל עלו לרגל ללוד בגלל שהם דואגים לחלק מתושבי לוד.
פניה קירשנבאום: למה, בלוד אין ערבים?
אחמד טיבי: לא, בגלל שבלוד יש יהודים.
פניה קירשנבאום: יש גם ערבים.
אחמד טיבי: שאלתי את ראש הממשלה למה טייבה לא נמצאת ברשימה הזאת.
אחמד טיבי: ישב אחד מעוזריו שם והוא אומר, 'באמת למה טייבה לא נמצאת שם?'
משה גפני: ראש הממשלה?
אחמד טיבי: ראש הממשלה אומר 'למה טייבה לא נמצאת שם?
אחמד טיבי: אני דווקא חושב שצריך להכניס את טייבה לשם'.
אחמד טיבי: אומר לי ראש הממשלה בנימין נתניהו בפגישה כאן בכנסת.
אחמד טיבי: ואז הוא אמר, 'זו בטח החלטה שהתקבלה על ידי מאן דהו, לא בסדר, תבדוק, צריך להכניס את טייבה', אמרתי לו 'אומרים לי שזה בגלל שיש ועדה ממונה', הוא אמר 'נו, אז מה אם יש ועדה ממונה?
אחמד טיבי: יש מצוקה'.
אחמד טיבי: ראש הממשלה אומר לי.
משה גפני: באמת לא מובן העניין הזה.
אחמד טיבי: לא מובן.
אחמד טיבי: אז גם מפרקים את העירייה, פאינה, וגם אומרים 'אחרי שפירקנו את העירייה, גם לא תקבלו'.
אחמד טיבי: גם זורקים את תושבי טייבה לים וגם אומרים להם 'אל תירטבו'.
אחמד טיבי: אני אומר לך, קשה.
פניה קירשנבאום: אחמד, תן לי לתמוך בך, אז אני אומרת לך, אל תגיד דברים שהם לא במקום.
פניה קירשנבאום: קודם כל, לוד זאת עיר מעורבת ויש שם גם אוכלוסייה כזאת וגם אוכלוסייה כזאת.
פניה קירשנבאום: זה שמגיע לטייבה וזה שמגיע לבאקה אל גרבייה---
אחמד טיבי: אני בעד תמיכה בלוד.
פניה קירשנבאום: אל תערבב את הדברים, אל תעשה דייסות.
אחמד טיבי: לא, אני בעד תמיכה בלוד, שלא תביני, אני רוצה יחס שווה.
פניה קירשנבאום: לא, בוא לא ננתח למה יש ועדה קרואה בטייבה ובבאקה אל גרבייה, וזה לא---
אחמד טיבי: אגב, גם בלוד יש ועדה קרואה ושם תמכו בה, למרות שיש ועדה קרואה העבירו לה עשרות מיליוני שקלים.
פניה קירשנבאום: אני חושבת שצריך להעביר את הכסף.
פניה קירשנבאום: זה שאני חושבת שהרשות לא תפקדה ושמו שם רשות ממונה, זה משהו אחר.
אחמד טיבי: מה זה קשור ברווחת התושבים, התשתיות של טייבה?
אחמד טיבי: למה הם אשמים, תושבי טייבה?
אחמד טיבי: צריך לעמוד לצדם ולכן אני זועק את הזעקה הזאת.
אחמד טיבי: מענישים אותם פעמיים, בדיוק כמו שזאב אומר.
פניה קירשנבאום: לא פעמיים, למה פעמיים?
משה גפני: פעמיים.
משה גפני: את צודקת בטענה שלך, נניח, אני לא מכיר, המועצה לא תפקדה שם.
משה גפני: אני אזרח, אני גר שם, אז אל"ף, מענישים אותי בזה שאין לי מועצה נבחרת, שמים לי ועדה ממונה---
אחמד טיבי: לא משנה.
אחמד טיבי: אבל אני, כאזרח, כשאני רוצה שתהיה לי מועצה נבחרת, אין לי.
אחמד טיבי: כתוצאה מזה שאין לי מועצה נבחרת, אני גם לא מקבל כסף, זאת אומרת אין פיתוח כלכלי.
אחמד טיבי: זה, אגב, נשמע הזוי לחלוטין, זה צריך להיות בדיוק הפוך.
פניה קירשנבאום: אני חושבת שצריך לתת להם כסף ואני גם אגיד לך למה.
פניה קירשנבאום: הרי הם במילא ביום העצמאות יתלו דגל שחור ולא יקפלו אותו בסוף.
משה גפני: את מה?
אחמד טיבי: בואו נתרכז בנושא התקציבים והפיתוח של טייבה, רבותיי.